১৯৮২ সালে প্রণীত একটা আইনে বেপরোয়া গাড়ি চালিয়ে মানুষ-মারা চালকদের অজামিনযোগ্য অপরাধ সংঘটনের জন্য মৃত্যুদণ্ডের বিধান রাখা হয়েছিল; কিন্তু পরে মালিক-শ্রমিকদের আন্দোলনের মুখে মৃত্যুদণ্ডের বিধান বাতিল করে যাবজ্জীবন করা হয়। চমকে যাওয়ার বিষয় হল, পরবর্তীকালে একই স্বার্থান্বেষী গ্রুপের আন্দোলন-লবিংয়ের কারণে সাজার সময় ১৪ থেকে ৭-এ এবং আরও পরে ৩ বছরে নামিয়ে আনা হয় এবং নরহত্যার অপরাধকে জামিনযোগ্য করা হয়।